UzDongJu (futbol klubi). "Uz-Dong-Ju" — Andijon shahrida joylashgan oʻzbek futbol klubi. Taʼsischisi — "Uz-Dong-Ju Paint Co" Oʻzbekiston-Koreya qoʻshma korxonasi. Tarixi. Klub 2004-yilda tashkil etilgan va darhol Oʻzbekiston chempionati Ikkinchi ligasida oʻynay boshlagan. 2005-yilda „Uz-Dong-Ju“ ikkinchi ligada oʻz guruhida 2-oʻrinni egalladi va shu tariqa Birinchi ligaga yoʻl oldi. 2007-yilgi mavsumda klub turnirda 2-oʻrinni egalladi va Oliy ligaga yoʻllanmani qoʻlga kiritdi. Biroq 2008-yilda u Oliy ligada soʻnggi, 16-oʻrinni egalladi va yana Birinchi ligaga tushib ketdi. Ammo, 2009-yilgi mavsum boshlanishidan oldin moliyaviy muammolar tufayli Uz-Dong-Ju Oʻzbekiston chempionati va kubogida ishtirok etishdan bosh tortdi. 2013-yilda klub Ikkinchi ligaga qaytdi, keyin esa yana 4 mavsumni (2014—2017) Birinchi ligada oʻtkazdi.